แรงขายบิ๊กแคปกด SET ปิดลบ 4 จุด โบรกมองพรุ่งนี้ซึมต่อ แนวรับ 1,510
แรงขายบิ๊กแคปกด SET ปิดลบ 4 จุด โบรกมองพรุ่งนี้ซึมต่อ แนวรับ 1,510  
18 ก.พ. 2564

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,511.03 จุด ลดลง 3.88 จุด (-0.26%) มูลค่าการซื้อขาย 97,631.17 ล้านบาท
10 หุ้นกดดัชนีวันนี้

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที กล่าวว่า ตลาดหุ้นไทยวันนี้แกว่งไซด์เวย์ในลักษณะซึม ๆ อิงปัจจัยจากต่างประเทศเป็นหลัก โดยตลาดต่างประเทศยังไม่นิ่งหลังอัตราผลตอบแทนพันธบัตร (Bond yield) สหรัฐฯปรับตัวขึ้น ทำให้เป็นปัจจัยที่กดดันตลาด และหลายตลาดฯก็ปรับตัวขึ้นไปมากทำให้เผชิญแรง Take profit ซึ่งส่งผลถึงตลาดหุ้นไทยด้วย แม้ว่า Fund Flow จะยังไหลเข้าในเอเชียมาก แต่ก็เลือกเข้าบางตลาดเท่านั้น ซึ่งไม่ใช่ตลาดหุ้นไทย
วันนี้ตลาดหุ้นในภูมิภาคเอเชียส่วนใหญ่ติดลบ ขณะที่ตลาดยุโรปเคลื่อนไหวในแดนบวกเล็กน้อย ส่วนดาวโจนส์ฟิวเจอร์สก็ติดลบ มีเพียงราคาน้ำมันที่ยังบวกได้ ส่วนตลาดเบ้านรายังไม่มีปัจจัยใหม่เข้ามา และสถานการณ์การแพร่ระบาดไวรัสโควิด-19 ในประเทศพบผู้ติดเชื้อโควิดในปทุมธานีเพิ่มขึ้นอีก ขณะที่การประกาศผลประกอบการของบริษัทจดทะเบียนก็มีผลต่อหุ้นรายตัว อย่าง STA โดยวันนี้หุ้นบิ๊กแคปเจอแรงขาย
พร้อมให้ติดตามพัฒนาการปัจจัยการเมืองในประเทศ และการทยอยประกาศผลประกอบการของบริษัทจดทะเบียนต่อไป ส่วนนอกประเทศให้ติดตามจำนวนผู้ขอรับสวัสดิการว่างงานรายสัปดาห์ของสหรัฐฯในคืนนี้
แนวโน้มการลงทุนในวันพรุ่งนี้ (19 ก.พ.) นายมงคล กล่าวว่า ตลาดฯคงจะแกว่งไซด์เวย์ในลักษณะซึม ๆ ในช่วงรอปัจจัยใหม่เข้ามา และรอตลาดสหรัฐมี Action ชัดเจน พร้อมให้แนวรับ 1,510 จุด ส่วนแนวต้าน 1,525 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
STA มูลค่าการซื้อขาย 12,099.88 ล้านบาท ปิดที่ 43.50 บาท เพิ่มขึ้น 9.00 บาท
OR มูลค่าการซื้อขาย  8,573.01 ล้านบาท ปิดที่ 30.25 บาท เพิ่มขึ้น 0.75 บาท
STGT มูลค่าการซื้อขาย 7,000.98 ล้านบาท ปิดที่ 41.00 บาท เพิ่มขึ้น 1.25 บาท
PTG มูลค่าการซื้อขาย 3,919.77 ล้านบาท ปิดที่ 19.70 บาท เพิ่มขึ้น 1.40 บาท
PTT มูลค่าการซื้อขาย 3,174.92 ล้านบาท ปิดที่ 40.50 บาท ลดลง  0.25 บาท